***Նախագիծ 16-21***

**ՈՐՈՇՈՒՄ N \_\_\_\_**

<\_\_\_> \_\_\_\_\_\_\_\_\_\_2025թ.

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍՅՈՒՆԻՔ ԲՆԱԿԱՎԱՅՐԻ ՀԱՄԱԿՑՎԱԾ ՓԱՍՏԱԹՂԹՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ, 0.188 ՀԵԿՏԱՐ ԵՎ 0․196 ՀԵԿՏԱՐ ՀՈՂԱՄԱՍԵՐԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 29-րդ կետով, Հողային օրենսգրքի 3-րդ հոդվածի 1-ին կետով, համաձայն Հայաստանի Հանրապետության կառավարության 2011 թվականի դեկտեմբերի 29-ի **N** 1920-Ն, Կապան համայնքի ավագանու 2021 թվականի մարտի 17-ի **N** 31-Ա որոշումների և հաշվի առնելով Կապան համայնքի  ղեկավարի  առաջարկությունը, **Կապան համայնքի ավագանին** **որոշում է.**

1. Հայաստանի Հանրապետության Սյունիքի մարզի Կապան համայնքի Սյունիք բնակավայրի համակցված փաստաթղթում կատարել փոփոխություն և քաղաքացու սեփականություն հանդիսացող գյուղատնտեսական նշանակության 0,196 հեկտար (կադաստրային ծածկագիր 09-082-0523-0005) և 0․188 հեկտար (կադաստրային ծածկագիր 09-082-0523-0006) «վարելահողեր» հողատեսքերը (հատված ԳԲ-1) փոխադրել բնակավայրերի նշանակության հողերի կատեգորիա՝ «բնակելի կառուցապատման» հողեր գործառնական նշանակությամբ՝ համաձայն հավելվածի:

2. Համայնքի ղեկավարին՝ Հայաստանի Հանրապետության օրենսդրությամբ սահմանված կարգով և ժամկետներում ձեռնարկել սույն որոշումից բխող գործառույթների իրականացումը:

3․ Սույն որոշումը ուժի մեջ է մտնում պաշտոնական հրապարակմանը հաջորդող օրվանից։

**ՀԻՄՆԱՎՈՐՈՒՄ**

**ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունման անհրաժեշտությունը կապված է Կապան համայնքի ավագանու 2021 թվականի մայիսի 17-ի 31-Ա որոշմամբ հաստատված Կապան քաղաքի գլխավոր հատակագծում փոփոխություններ կատարելու գործառույթների իրականացմամբ, որում ներառված է նշյալ տարածքների նպատակային նշանակության փոփոխությունը:

**ՏԵՂԵԿԱՆՔ**

**«ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Սույն որոշման նախագծի ընդունման կապակցությամբ Կապան համայնքի բյուջեում եկամուտների ավելացում կամ պակասեցում չի նախատեսվում :